6 Kaha rea hlokomela hore re se re le qetellong ea mehla ea bofelo, na e ke ke ea e-ba habohlokoa hore re etse mosebetsi oa boboleli ka matla? (Bala Daniele 2:41-45.) Ruri ho ba Lipaki Tsa Jehova ke tlotla e khōlō! Ke rōna feela batho ba ka bolellang ba bang hore na mathata a batho a tla rarolloa joang. Haufinyane tjena, motho e mong ea ngollang koranta o ile a bolela hore ha ho na motho ea ka arabang potso e reng, “Ke hobane’ng ha batho ba lokileng ba hlaheloa ke lintho tse mpe?” Ke boikarabelo ba rōna ba Bokreste e bile ke tlotla hore re bolelle batho ba ikemiselitseng ho re mamela likarabo tsa lipotso tseo tse fumanehang Bibeleng. Re na le mabaka a hore re ‘chesehe moeeng’ ha re ntse re phetha mosebetsi oa rōna oo re o filoeng ke Molimo. (Bar. 12:11) Ka lebaka la tlhohonolofatso ea Molimo, ha re cheseha mosebetsing oa boevangeli, seo se ka thusa batho ba bang hore ba tsebe Jehova ba be ba mo rate.